Ρούμπεν Βινάγκρε

Ο **Ρούμπεν Γκονσάλο ντα Σίλβα Νασιμέντο Βινάγκρε** (πορτογαλικά: *Rúben Gonçalo da Silva Nascimento Vinagre*, γενν. στις 9 Απριλίου 1999) είναι Πορτογάλος ποδοσφαιριστής, ο οποίος αγωνίζεται ως αριστερός πλάγιος αμυντικός για την Λέγκια Βαρσοβίας.

## Σταδιοδρομία σε συλλόγους

### Πρώιμη σταδιοδρομία
Ο Βινάγκρε ξεκίνησε τη σταδιοδρομία του από τις ακαδημίες νέων της Σπόρτινγκ Λισαβόνας, πριν από την ένταξή του στη Μονακό το καλοκαίρι του 2015. Αφού πέρασε την πρώτη του σεζόν αποκλειστικά στην ομάδα νέων του συλλόγου, υπέγραψε επαγγελματικό συμβόλαιο τον Ιούνιο του 2016.

Τον Αύγουστο του 2016, υπήρξε συμφωνία δανεισμού του Βινάγκρε στην Ακαντέμικα ντε Κοΐμπρα της Σεγούντα Λίγα για να αποκτήσει εμπειρία, αλλά η FIFA, της οποίας η έγκριση ήταν απαραίτητη λόγω του ότι ο Βινάγκρε ήταν κάτω των 18 ετών, αρνήθηκε να κυρώσει τη συμφωνία. Μετά από μια ανεπιτυχή έφεση, ο Βινάγκρε επέστρεψε στο γονικό του σύλλογο τον Ιανουάριο του 2017, χωρίς να αγωνιστεί για την Ακαντέμικα.

### Γουλβερχάμπτον Γουόντερερς
Τον Ιούνιο του 2017, ο Βινάγκρε ανανέωσε το συμβόλαιο του με τη Μονακό, με διάρκεια μέχρι το καλοκαίρι του 2022. Λίγο αργότερα, μετακόμισε με μονοετή δανεισμό στην Γουλβερχάμπτον Γουόντερερς για τη σεζόν 2017-18. Έκανε το ντεμπούτο του στις 8 Αυγούστου 2017, στη νίκη επί της Γέοβιλ Τάουν για το Λιγκ Καπ Αγγλίας. Στις 30 Σεπτεμβρίου 2017, ο Βινάγκρε σημείωσε το πρώτο του γκολ ως επαγγελματίας, σημειώνοντας το τρίτο γκολ στη νίκη με 4-0 επί της Μπάρτον Άλμπιον.

Στις 30 Ιουνίου 2018, ο Βινάγκρε εντάχθηκε στην Γουλβερχάμπτον Γουόντερερς με μόνιμη μεταγραφή, υπογράφοντας συμβόλαιο πενταετούς διάρκειας.

Στις 25 Ιουλίου 2019, ο Βινάγκρε έκανε το ντεμπούτο του σε ευρωπαϊκή διοργάνωση της UEFA, στην εντός έδρας νίκη με 2-0 εναντίον της Κρουσέιντερς για τον δεύτερο προκριματικό γύρο του Γιουρόπα Λιγκ 2019-20, σημειώνοντας επίσης το πρώτο του γκολ σε επίπεδο ευρωπαϊκής διοργάνωσης στη διαδικασία.

#### Ολυμπιακός (δανεισμός)
Στις 5 Οκτωβρίου 2020, ο Βινάγκρε εντάχθηκε με μονοετή δανεισμό στον Ολυμπιακό. Δεν κατάφερε να πείσει τον Πέδρο Μαρτίνς να τον εντάξει στα βασικά του πλάνα και σε συνδυασμό με τους τραυματισμούς που αντιμετώπισε, αποχώρησε πρόωρα από τον σύλλογο του Πειραιά. 

#### Φαμαλισάο (δανεισμός)
Τον Γενάρη του 2021, ο Βινάγκρε παραχωρήθηκε εκ νέου δανεικός, αυτήν την φορά στην ΦΚ Φαμαλισάο.  Έκανε το ντεμπούτο του στην Πριμέιρα Λίγα, στις 8 Ιανουαρίου του 2021, σε μία εντός έδρας ήττα της ομάδας του με 4-1 από την Πόρτο. 

### Σπόρτινγκ Λισαβόνας
Στις 9 Ιουλίου του 2021, ο Βινάγκρε παραχωρήθηκε δανεικός στην Σπόρτινγκ Λισαβόνας, με οψιόν αγοράς.  Την πρώτη του χρονιά στον σύλλογο της Λισαβόνας, κατέγραψε 18 συμμετοχές, με την Σπόρτινγκ να ενεργοποιεί την οψιόν του. 

#### Έβερτον (δανεισμός)
Στις 27 Ιουλίου του 2022, ο Βινάκγρε παραχωρήθηκε δανεικός στην Έβερτον, με οψιόν αγοράς να συμπεριλαμβάνεται στην συμφωνία.  Κατά την περίοδο διαμονής του στο Γκούντισον Παρκ, κατέγραψε μόλις τέσσερις συμμετοχές. 

#### Χαλ Σίτι (δανεισμός)
Στις 20 Ιουλίου του 2023, η Χαλ Σίτι ανακοίνωσε τον Βινάγκρε με την μορφή δανεισμού.  Στις 5 Αυγούστου του ίδιου έτους, πραγματοποίησε το ντεμπούτο του με την Χαλ, σε μία εκτός έδρας ήττα από την Νόριτς Σίτι με 2-1. 

#### Ελλάς Βερόνα (δανεισμός)
Στις 26 Ιανουαρίου του 2023, η Σπόρτινγκ Λισαββόνας έληξε τον δανεισμό του Βινάγκρε στην Χαλ και αμέσως παραχωρήθηκε δανεικός στην Ελλάς Βερόνα μέχρι το τέλος της σεζόν. Στην συμφωνία, συμπεριλαμβανόταν και ρήτρα αγοράς ύψους 4εκ. ευρώ. 

### Λέγκια Βαρσοβίας
Τον Ιούλιο του 2024, ο Βινάγκρε εντάχθηκε στην Λέγκια Βαρσοβίας με την μορφή δανεισμού, με την συμφωνία να συμπεριλαμβάνει οψιόν αγοράς.  Στις 6 Φεβρουαρίου του 2025, ο Βινάγκρε είχε σημειώσει 9 ασίστ σε 28 συμμετοχές, κάνοντας την Λέγκια Βαρσοβίας να ενεργοποιήσει την οψιόν αγοράς του παίκτη.  Σύμφωνα με αναφορές, η μετακίνηση του Βινάγκρε στην Λέγκια κόστισε 2,3εκ. ευρώ, καθιστώντας την συγκεκριμένη μετακίνηση την ακριβότερη στην ιστορία του Πολωνικού ποδοσφαίρου. 

## Εθνική ομάδα
Ο Βινάγκρε έχει αγωνιστεί σε όλες στις «μικρές» Εθνικές Πορτογαλίας U16, U17, U18, U19, U20 και U21.

Κατά τη διάρκεια του καλοκαιριού του 2016, ο Βινάγκρε εμφανίστηκε σε πέντε αγώνες της Εθνικής Πορτογαλίας U17 στο Ευρωπαϊκό Πρωτάθλημα U17 του 2016 στο Αζερμπαϊτζάν, όπου η Πορτογαλία κέρδισε τη διοργάνωση, αφού νίκησε στον τελικό την Ισπανία στη διαδικασία των πέναλτι.

## Διακρίσεις
**Γουλβερχάμπτον Γουόντερερς**

* Τσάμπιονσιπ: 2017-18

**Ολυμπιακός**

* Σούπερ Λιγκ Ελλάδος: 2020–21

**Σπόρτινγκ Λισαββόνας**

* Λιγκ Καπ Πορτογαλίας: 2021-22
* Σουπερτάκα: 2021

**Λέγκια Βαρσοβίας**

* Κύπελλο Πολωνίας: 2024-25

**Πορτογαλία Κ17**

* Ευρωπαϊκό Πρωτάθλημα U17: 2016

**Πορτογαλία Κ19**

* Ευρωπαϊκό Πρωτάθλημα U19: 2018

**Ατομικές**

* Ομάδα της Διοργάνωσης Ευρωπαϊκού Πρωταθλήματος U17: 2016
* Ομάδα της Διοργάνωσης Ευρωπαϊκού Πρωταθλήματος U19: 2018

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Πορτογάλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ16
Κατηγορία:Ποδοσφαιριστές Εθνικής Πορτογαλίας Κ17
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Γούλβερχαμπτον Γουόντερερς
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΦΚ Φαμαλισάο
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Πριμέιρα Λίγκα
Κατηγορία:Ξένοι ποδοσφαιριστές στην Πολωνία
Κατηγορία:Ποδοσφαιριστές Έβερτον
Κατηγορία:Ποδοσφαιριστές Χαλ Σίτι
Κατηγορία:Ποδοσφαιριστές Ελλάς Βερόνα
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Λέγκια Βαρσοβίας
Κατηγορία:Ποδοσφαιριστές Εκστρακλάσα